wickkiey/tamil-wikipedia-chunked huggingface dataset:
# ஜெயதேவரின் பிறப்பு சர்ச்சைகள்

## வங்காளக் கண்ணோட்டம்

பெங்காலி எழுத்தாளர்களின் சில முந்தைய கணக்குகள், சென் வம்சத்தின் நான்காவது ஆட்சியாளரும், ஒருங்கிணைந்த வங்காளத்தின் கடைசி இந்து ஆட்சியாளருமான வங்காளத்தின் புகழ்பெற்ற மன்னர் இலட்சுமண சென்னுடன் ஜெயதேவரை இணைத்துள்ளது. இந்தக் கருத்துக்கள், *பனமாலி தாஸ்* என்ற ஒடியா கவிஞரால் எழுதப்பட்ட *ஜெயதேவ சரிதா* என்ற பெங்காலி புத்தகத்திலிருந்து உருவானது. பின்னர் வங்காள வரலாற்றாசிரியர்களால் பரப்பப்பட்டது. கவிஞரின் வாழ்க்கையைப் பற்றி அதிகம் அறியப்படாத 1803இல் புத்தகம் எழுதப்பட்டது. அப்போது வெளியிடப்பட்ட ஒரே தகவல் ஆதாரமாக இது இருந்ததால், ஜெயதேவர் வங்காளத்தில் பிறந்திருக்கலாம் என்பது இறுதியில் ஏற்றுக்கொள்ளப்பட்டது. இந்தக் கருத்து 1906ஆம் ஆண்டில் ஒரு குறிப்பிட்ட எம். எம். சக்ரவர்த்தியின் கட்டுரையின் மூலம் மேலும் பரப்பப்பட்டது, அதில் அவர் வங்காளத்தின் ஆசிய சங்கத்தில் வங்காளத்தைச் சேர்ந்தவர் என்று குறிப்பிட்டார். ஜெயதேவரின் பிறப்பிடத்தை ஒவ்வொரு ஆண்டும் பாரம்பரிய பால் திருவிழா நடைபெறும் பிர்பூம் அருகே *கெந்துபில்வா* கிராமத்தைக் குறிப்பிடுவதால், *கெந்துலி* கிராமம் ஜெயதேவரின் கிராமமாக அடையாளம் காணப்பட்டது. புகழ்பெற்ற கவிஞர் அங்கே பிறந்தார் என்ற அனுமானத்தின் கீழ், அந்த விழாவும் ஜெயதேவருடன் தொடர்புடையது. அருகிலுள்ள கிராமம் "ஜெயதேவ கெந்துலி" என்ற சொற்றொடரைப் பெற்றது. மேலும், சுற்றுலாத் தலமாக மாறியது. பின்னர், பால் திருவிழா "ஜெயதேவ மேளா" என மறுபெயரிடப்பட்டது. ஜெயதேவர் வங்காள மன்னன் இலட்சுமண் சென் ஆட்சியின் போது மன்னனின் அரண்மனையிலிருந்து வெகு தொலைவில் இருக்கும் நவதீபத்தில் நீண்ட காலம் வாழ்ந்தார். கோவர்தன் ஆச்சார்யா அப்போது மன்னனின் தலைமைப் பண்டிதராக இருந்தார். அசுதோஷ் தேவின் பெங்காலி அகராதியின்படி, ஜெயதேவர் இலட்சுமண் சென்னின் அரசவைக் கவிஞராக இருந்ததாகத் தெரிகிறது.  
சிறீல பக்திவினோதா தாக்கூர், பத்து அவதாரங்களான தசாவதாரப் பாடல்களில் ஜெயதேவரின் கீர்த்தனையைக் கேட்டபோது இலட்சுமண் சென் மகிழ்ச்சியடைந்ததாக தனது நவத்வீப-தாம-மஹாத்ம்யாவில் எழுதுகிறார். பாடலை இயற்றியது ஜெயதேவர் என்று கோவர்த்தன் ஆச்சார்யா மன்னரிடம் தெரிவித்தபோது, கவிஞரைச் சந்திக்வரின் வீட்டிற்கு மறைமுகமாகச் சென்றதாகும், அவரைப் பார்த்தபோது, ஜெயதேவர் ஒரு சிறந்த மற்றும் சக்திவாய்ந்த ஆன்மீக ஆளுமையின் அனைத்து பண்புகளையும் பெற்றிருப்பதைக் கவனித்ததாகவும் தெரிகிறது. பல நூற்றாண்டுகளுக்குப் பிறகு சைதன்யர் காலத்தில் தோன்றிய போதிலும், சைதன்யருக்கு முன்பிருந்தே வங்காளத்தில் கிருட்டிண வழிபாடு நிலவியது. கௌடிய வைணவ அபிதானத்தில், ஜெயதேவர் தனது இராதா மாதவ தெய்வங்களை இந்த ஆற்று நீரில் கண்டதாகக் கூறப்பட்டுள்ளது. அஜயா ஆற்றங்கரையில் உள்ள குசேசுவர் என்றழைக்கப்படும் சிவன் கோவிலில் அவர் ஓய்வெடுத்து வணங்கி வந்ததாகவும் அதில் கூறப்பட்டுள்ளது.  
ஜெயதேவரின் இசையமைப்பான, கீத கோவிந்தம் உள்ளிட்டவை ஒடிசாவில் உள்ள புரியில் தெளிவாக இயற்றப்பட்டதால், ஜெயதேவர் அந்த மாநிலத்தைச் சேர்ந்தவராக இருக்க வேண்டும் என்ற கருத்தை ஆதரித்த வங்காள வரலாற்றாசிரியர்கள், கவிஞர் இறுதியில் புரியில் குடியேறினார் எனவும், அங்கு அவர் கவிதை இயற்றத் தொடங்கினார் என்றும் விளக்கினர். .  
நிபுணர் கான் சிங் நாபா தனது மகான் கோஷ் (1926) என்ற சீக்கிய கலைக்களஞ்சியத்தில் ஜெயதேவர், வங்காளத்தின் கெண்டூலி, மாவட்டம், பீர்பூமியில் பிறந்தார் என்று எழுதுகிறார்.
# ஜெயதேவரின் பிறப்பு சர்ச்சைகள்

## கோன் பனேகா குரோர்பதி

ஏப்ரல் 16, 2007 அன்று ஒளிபரப்பப்பட்ட பிரபலமான இந்திய தொலைக்காட்சி நிகழ்ச்சியான "*கோன் பனேகா குரோர்பதி*" நிகழ்ச்சியின் ஒரு பகுதியில் ஜெயதேவரை வங்காள மன்னன் இலட்சுமண சென்னின் அரசவைக் கவிஞராகக் குறிப்பிட்டது. இது ஒடிசாவின் கலாச்சாரம் அறிந்த மக்களால் உடனடி எதிர்ப்புகளைத் தூண்டியது. நிகழ்ச்சியின் தொகுப்பாளரான சாருக் கான் தவறான தகவல்களை பரப்பியதற்காக கண்டனம் செய்யப்பட்டார். இந்த நிகழ்ச்சி "சரித்திர உண்மைகளை சிதைத்துள்ளது" எனவும் "ஒடிசா மக்களின் உணர்வுகளை புண்படுத்தியது" எனவும் கூறி, நிகழ்ச்சியாளர்கள் மன்னிப்பு கேட்க வேண்டும் என்றும் ஒடிசா அரசு கோரியது. தொலைக்காட்சி நிகழ்ச்சிக்கு எதிராக ஜெயதேவர் அறக்கட்டளை போராட்டம் நடத்தியது. சில அறிஞர்கள் ஜெயதேவரின் தோற்றம் குறித்து நிகழ்ச்சியின் தவறான சித்தரிப்பு குறித்து கவலை தெரிவித்துள்ளனர். அதை அவர்கள் "வரலாற்று மோசடி" என்று அழைக்கின்றனர்.
# ஜெயதேவரின் பிறப்பு சர்ச்சைகள்

## ஒடிசாவில் ஜெயதேவர் பிறந்ததை நினைவுகூரும் அஞ்சல்தலைகள்

சூலை 2009இல், இந்திய அரசின் அஞ்சல் துறை, ஜெயதேவரின் பிறந்தநாளை நினைவுகூரும் வகையில் புவனேசுவரத்தில் 11 அஞ்சல் தலைகளை வெளியிட முடிவு செய்தது. ஒரு முத்திரை கவிஞரையே சித்தரிக்கிறது. மற்ற பத்தும் கவிஞர் தனது காவியமான கீத கோவிந்தத்தில் பிரபலப்படுத்திய விஷ்ணுவின் தசாவதாரத்தைக் காட்டுகிறது. ஜெயதேவர் பவனில் நடந்த சிறப்பு விழாவில் முதல்வர் நவீன் பட்நாய்க்<nowiki/>அஞ்சல் தலைகளை வெளியிட்டார். முத்திரைகள் 5 ரூபாய் மதிப்பில் உள்ளன. ஒடிசாவில் மொத்தம் 800,000 தபால் தலைகள் விற்பனைக்கு வெளியிடப்பட்டுள்ளன.
# கிழக்கு தாம்பரம்

**கிழக்கு தாம்பரம்** (**East Tambaram**) சென்னைக்கு அருகமைந்த செங்கல்பட்டு மாவட்டம், தாம்பரம் வட்டத்தில் அமைந்த தாம்பரம் கிழக்குப் பகுதியில் அமைந்துள்ளது. கிழக்கு தாம்பரத்தில் மாதம்பாக்கம் செம்பாக்கம் மற்றும் சேலையூர் பகுதிகள் உள்ளது. கிழக்கு தாம்பரத்தில் தாம்பரம் தொடருந்து நிலையம் மற்றும் சென்னை கிறித்துவக் கல்லூரி செயல்படுகிறது. இப்பகுதியில் கம்பர் தெரு, வியாசர் தெரு, பரத்துவாஜர் தெரு, காளமேகம் தெரு, மணிமேகலை தெரு, திருவள்ளுவர் தெரு, நம்மாழ்வார் தெரு, குலசேகர ஆழ்வார் தெரு, திருமங்கை ஆழ்வார் தெரு, பெரியாழ்வார் தெரு மற்றும் ஆண்டாள் தெரு உள்ளது.
# சேலையூர், தாம்பரம் வட்டம்

**சேலையூர்** (**Selaiyur**) தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த 20 வருவாய் கிராமங்களில் ஒன்றாகும்., சேலையூர் தாம்பரம்-வேளச்சேரி சாலையில் அமைந்துள்ளது. இது சென்னை மாநகரத்தின் சுற்றுப் பகுதிகளில் ஒன்றாகும். இதன் அருகமைந்த பகுதிகள் சிட்லப்பாக்கம், செம்பாக்கம், மேடவாக்கம் மற்றும் தாம்பரம் ஆகும். அருகமைந்த தொடருந்து நிலையம் தாம்பரம் தொடருந்து நிலையம் ஆகும். சென்னை விமான நிலையம் 9 கி.மீ. தொலைவில் உள்ளது. கிழக்கு தாம்பரம் பேருந்து நிலையம் 3 கி.மீ. தொலைவில் உள்ளது. இவ்வூரில் சேலையூர் அமிர்தகடேசுவரர் கோயில் மற்றும் **சேலையூர் ஏரி** உள்ளது.
# ஈழமுரசு

**ஈழமுரசு** (*Eelamurasu*) இலங்கையில் வெளிவந்த ஒரு தமிழ் மொழி செய்தித்தாள் ஆகும். 1984 மற்றும் 1987 ஆம் ஆண்டுகளுக்கு இடையில் இச்செய்தித்தாள் வெளியிடப்பட்டது. தமிழ் தேசியவாத முன்னோக்கையும் விடுதலைப் புலிகளுக்கு ஆதரவான நிலைப்பாட்டையும் ஊக்குவிப்பதற்காக அறியப்பட்டது.  
1977 ஆம் ஆண்டு நடைபெற்ற இலங்கை நாடாளுமன்றத் தேர்தலில் ஊர்காவற்றுறைத் தொகுதியில் ஐக்கிய தேசியக் கட்சி வேட்பாளராகப் போட்டியிட்ட யாழ்ப்பாணத்தைச் சேர்ந்த தொழிலதிபர் மயில் அமிர்தலிங்கம் அவர்களால் 1984 ஆம் ஆண்டு முதல் இதழ் வெளியிடப்பட்டது. 1986 ஆம் ஆண்டு இது விடுதலைப் புலிகளால் கையகப்படுத்தப்பட்டது. உரிமையாளரான அமிர்தலிங்கம் மற்றும் மூத்த செய்தியாளர் ஐ. சண்முகலிங்கம் ஆகியோரைக் கொலை செய்ததன் விளைவாக பத்திரிகையின் மூத்த ஊடகவியலாளர்கள் பலர் வெளிநாடுகளுக்குத் தப்பிச் சென்றனர்.  
1987 ஆம் ஆண்டில் இந்திய அமைதி காக்கும் படையால் இச்செய்தித்தாள் நிறுவனம் மூடப்பட்டது. இதன் அனைத்து நகல்களும் பறிமுதல் செய்யப்பட்டன. ஈழமுரசு பத்திரிகையாளர்கள் மற்றும் தொழிலாளர்கள் கைது செய்யப்பட்டனர். நிறுவனத்தின் அச்சு இயந்திரங்கள் முற்றிலுமாக அழிக்கப்பட்டன.
# திருவெஞ்சேரி

**திருவெஞ்சேரி** (**Thiruvencheri**), தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த ஒரு வருவாய் கிராமம் ஆகும். இது தாம்பரத்திற்கு தென்கிழக்கே 9.6 கி.மீ. தொலைவில் உள்ளது. இதனருகே மாதம்பாக்கம் 3 கி.மீ.; வெம்பாக்கம் 3 கி.மீ.; அகரம்தென் 3 கி.மீ.; செம்பாக்கம் 4 கி.மீ. தொலைவில் உள்ளது. தாமஸ் மலை ஊராட்சி ஒன்றியத்தின் ஒரு பகுதியாக திருவெஞ்சேரி உள்ளது. சேலையூர் இதன் அருகில் அமைந்துள்ளது. இதன் அஞ்சல் சுட்டு எண் 600 126 ஆகும். இது தாம்பரம் சட்டமன்றத் தொகுதிக்கும், திருப்பெரும்புதூர் மக்களவை தொகுதிக்கும் உட்பட்டது.
# ஈழநாடு (பத்திரிகை)

**ஈழநாடு** (*Eelanadu*) இலங்கையில் வெளியிடப்பட்ட ஒரு தமிழ் மொழிப் பத்திரிகையாகும். வாழைச்சேனை கிழக்கு காகித ஆலைக் கூட்டுத்தாபனத்தின் தலைவராக இருந்த யாழ்ப்பாணத்தைச் சேர்ந்த வர்த்தகர் கே.சி. தங்கராசாவால் 1959 ஆம் ஆண்டு இப்பத்திரிகை வெளியிடப்பட்டது. ஈழநாடு பத்திரிகையின் அலுவலகம் மற்றும் அச்சகங்கள் 1981 ஆம் ஆண்டு நடைபெற்ற கலவரத்தின் போது யாழ்ப்பாணப் பொது நூலகம் மற்றும் பூபாலசிங்கம் புத்தகக் கிடங்கு ஆகியவற்றுடன் சேர்த்து எரிக்கப்பட்டது. பல இடையீடுகளுக்கும், பாதிப்புகளுக்கும் நடுவே தொடர்ந்து வெளியிடப்பட்டு வந்து 1990களின் ஆரம்பத்தில் நிறுத்தப்பட்டது.
# ஈழநாடு (பத்திரிகை)

## வரலாறு

அக்காலத்தில் இலங்கையில் வெளியிடப்பட்ட தமிழ்ப் பத்திரிகைகள் உட்பட்ட எல்லாப் பத்திரிகைகளும் இலங்கையின் தலைநகரமான கொழும்பிலிருந்தே வெளியிடப்பட்டன. இலங்கைத் தமிழரின் பண்பாட்டு மையமாகக் கருதப்பட்ட யாழ்ப்பாணத்திலிருந்து அவர்களின் குரலைப் பிரதிபலிக்கும் நோக்கத்துடன் பத்திரிகைகள் எதுவும் இல்லாத குறையைப் போக்க 1958 ஆம் ஆண்டில் யாழ்ப்பாணத்தில் "கலாநிலையம்" என்ற பதிப்பகத்தை கே. சி. தங்கராஜா (20.6.1907- 20.7.1987), கே.சி.சண்முகரத்தினம் ஆகிய இரு சகோதரர்கள் ஆரம்பித்தனர். 1959 பெப்ரவரியில் “ஈழநாடு” என்ற பெயரில் செய்திப் பத்திரிகையை ஆரம்பித்தனர். ஆரம்பத்தில் வாரம் இரு முறையாக வெளிவந்தது. 1961 முதல் நாளிதழாக வெளிவர ஆரம்பித்தது. கொழும்பு தவிர்ந்த இலங்கை நகரமொன்றிலிருந்து வெளிவந்த முதல் நாளிதழ் இதுவே. ஈழநாட்டின் பிரதம ஆசிரியர்களாக எஸ். எம். கோபாலரத்தினம், கே. பி. ஹரன் ஆகியோர் பணியாற்றினார்கள். ஈழநாடு ஞாயிறு வாரமலர் பதிப்பிற்கு ஆசிரியர்களாக சு. சபாரத்தினம், ம. பார்வதிநாதசிவம் ஆகியோர் இருந்தனர்.
# ஈழநாடு (பத்திரிகை)

## தாக்குதல்கள்

1981 சூன் மாதத்தில் யாழ்ப்பாணப் பொது நூலகம் எரிக்கப்பட்ட போது ஈழநாடு அலுவலகமும் அதே கும்பலால் எரிக்கப்பட்டது. 1987 ஆம் ஆண்டில் இந்திய அமைதிப் படையினரால் தாக்கப்பட்டு பயன்படுத்த முடியாத அளவு சேமடைந்தது. 1988 பெப்ரவரியில் போராளிகளின் குண்டுத் தாக்குதலுக்கு இலக்கானது. ஒவ்வொரு தடவையும் சிறு இடைவெளியின் பின் மீண்டும் வெளிவந்தது. தொடர்ச்சியான பத்திரிகைச் செய்தித் தணிக்கைகள், அச்சுறுத்தல்கள், பொருளாதார நெருக்கடிகளை எதிர்கொண்ட நிலையில் 90களின் ஆரம்பத்தில் பத்திரிகை வெளிவருவது நிறுத்தப்பட்டது.
# ஈழநாடு (பத்திரிகை)

## ஆண்டு நிறைவு மலர்

ஈழநாட்டின் 25வது ஆண்டு நிறைவுமலர் 1984 பெப்ரவரி 11 இல் 56 பக்கங்களுடன் பத்திரிகையின் அளவில் வெளியிடப்பட்டது. இம்மலரில் பத்திரிகையின் வரலாறு, பத்திரிகையாளர்களின் அனுபவக் கட்டுரைகள், மற்றும் பல கட்டுரைகள் வெளியிடப்பட்டன.
# செயசிம்ம சித்தராசன்

செயசிம்மன் (*Jayasiṃha*) (ஆட்சிக்காலம்1092– 1142 ), **சித்தராசா** (*Siddharāja*) என்ற பட்டத்தை ஏற்றுக்கொண்ட இவன் இந்தியாவின் மேற்குப் பகுதிகளை ஆண்ட சோலாங்கி வம்சத்தை ஆண்ட இந்திய மன்னனாவான்.  
இவனது தலைநகரம் இன்றைய குசராத்தில் உள்ள அனாகில்லபதானில் (நவீன பதான்) அமைந்திருந்தது. குசராத்தின் பெரும் பகுதிகளைத் தவிர, ராஜஸ்தானின் சில பகுதிகளுக்கும் இவனது கட்டுப்பாடு விரிவடைந்தது: சகாம்பரியின் சகமானா அரசன் அர்னோராசாவைக் கட்டுப்படுத்தினான். மேலும், முன்னாள் நாட்டுலாவின் சகமானா ஆட்சியாளர் ஆசாராசா இவனது மேலாதிக்கத்தை ஒப்புக்கொண்டான். செயசிம்மன் பரமாரர்களை தோற்கடித்து மால்வாவின் ஒரு பகுதியையும் (இன்றைய நாளில் மத்தியப் பிரதேசம்) இணைத்துக் கொண்டான். சந்தேல மன்னன் மதனவர்மனுக்கு எதிராகவும் முடிவில்லாத போரை நடத்தினான்.  
செயசிம்மனின் மகள் காஞ்சனா அர்னோராசாவை மணந்தாள். இவர்களின் மகன் சோமேசுவரன் ( பிருத்விராச் சௌகானின் தந்தை) சோலாங்கி அரசவையில் செயசிம்மனால் வளர்க்கப்பட்டான்.
# செயசிம்ம சித்தராசன்

## ஆரம்ப கால வாழ்க்கை

செயசிம்மன் சோலங்கி மன்னன் முதலாம் கர்ணனுக்கும் அவனது இராணி மாயநல்லா தேவிக்கும் மகனாகப் பிறந்தான். நாட்டுப்புறக் கதைகளின்படி, இவன் பாலன்பூரில் பிறந்ததாகத் தெரிகிறது. ஆனால் இதற்கு எந்த வரலாற்று ஆதாரமும் இல்லை. சோலாங்கிய அரண்மனையின் வயதான பெண்களால் செயசிம்மன் ("வெற்றிச் சிங்கம்") என்று அழைக்கப்பட்டான். பின்னர் "சித்தராசா" என்ற பட்டத்தை ஏற்றுக்கொண்டான்.  
12 ஆம் நூற்றாண்டின் சைன அறிஞர் ஹேமச்சந்திரன் "கர்ணன் ஒரு மகனுக்காக லட்சுமி தேவியிடம் பிரார்த்தனை செய்தான் இலட்சுமி எனவும், அவன் தேவியின் கோவிலை மீட்டெடுத்து கவர்ச்சியான அரம்பையர்களயும், அச்சுறுத்தும் அரக்கர்களையும் பொருட்படுத்தாமல் நீண்ட காலம் தவம் செய்தான் எனவும். இறுதியில், இலட்சுமி தேவி அவன் முன் தோன்றி, அவனை ஆசீர்வதித்தார் எனவும். அதன் விளைவாக செயசிம்மன் பிறந்தான்" எனவும் ஒரு புராணக்கதையைக் குறிப்பிடுகிறார்.
# செயசிம்ம சித்தராசன்

## இராணுவ வாழ்க்கை

<mapframe text="செயசிம்ம சித்தராசனின் ஆட்சிக் காலத்தில் வெளியிடப்பட்ட கல்வெட்டுகளின் இடங்கள்" zoom="5" longitude="73.36" latitude="24.01">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "Bali" },
"geometry": { "type": "Point", "coordinates": [73.2853816, 25.1909176] }
},
{
"type": "Feature",
"properties": { "marker-symbol": "monument", "title": "Bhadresar (Bhadresvar)" },
"geometry": { "type": "Point", "coordinates": [69.903889, 22.911944, ] }
},
{
"type": "Feature",
"properties": { "marker-symbol": "monument", "title": "Bhinmal" },
"geometry": { "type": "Point", "coordinates": [72.2624706, 25.0085128] }
},
{
"type": "Feature",
"properties": { "marker-symbol": "monument", "title": "தாகோத் (Dohad)" },
"geometry": { "type": "Point", "coordinates": [74.123996, 22.8596159] }
},
{
"type": "Feature",
"properties": { "marker-symbol": "monument", "title": "Gala" },
"geometry": { "type": "Point", "coordinates": [70.841725, 22.9657613] }
},
{
"type": "Feature",
"properties": { "marker-symbol": "monument", "title": "கிர்நார் (including Neminatha Temple)" },
"geometry": { "type": "Point", "coordinates": [70.5502916, 21.5178869] }
},
{
"type": "Feature",
"properties": { "marker-symbol": "monument", "title": "கிராடு கோயில்கள்" },
"geometry": { "type": "Point", "coordinates": [71.097715, 25.7528219] }
},
{
"type": "Feature",
"properties": { "marker-symbol": "monument", "title": "Ladol" },
"geometry": { "type": "Point", "coordinates": [72.7289768, 23.6176825] }
},
{
"type": "Feature",
"properties": { "marker-symbol": "monument", "title": "Sambhar" },
"geometry": { "type": "Point", "coordinates": [75.1859476, 26.9095549] }
},
{
"type": "Feature",
"properties": { "marker-symbol": "monument", "title": "சித்தபூர் (Kirtistambha)" },
"geometry": { "type": "Point", "coordinates": [72.3668366, 23.9196207] }
},
{
"type": "Feature",
"properties": { "marker-symbol": "monument", "title": "Talwara" },
"geometry": { "type": "Point", "coordinates": [74.321437, 23.5664512] }
},
{
"type": "Feature",
"properties": { "marker-symbol": "monument", "title": "Udaipur (Udayapur)" },
"geometry": { "type": "Point", "coordinates": [78.0708985, 23.8737373] }
},
{
"type": "Feature",
"properties": { "marker-symbol": "monument", "title": "உஜ்ஜைன்" },
"geometry": { "type": "Point", "coordinates": [75.7849097, 23.1793013] }
}
]
}
</mapframe>
# செயசிம்ம சித்தராசன்

## இராணுவ வாழ்க்கை

### சௌராட்டிரம்

பல இலக்கிய ஆதாரங்களும் கல்வெட்டுகளும் சௌராட்டிர அரசனான கங்கரன் அல்லது நவகானை செயசிம்மன் தோற்கடித்ததாக நிறுவுகின்றன. மெருதுங்காவின் கூற்றுப்படி, கங்கரன் ஒரு அபிரா பழங்குடியினத்தைச் சேர்ந்தவன். இது சுடாசமா வம்சத்தின் மன்னன் கங்கரனைப் பற்றிய குறிப்பு என்று கூறப்படுகிறது. செயசிம்மனின் தாகோத் கல்வெட்டு, இவன் சௌராட்டிர மன்னனை சிறையில் அடைத்ததாக பெருமை கொள்கிறது; கங்கரன் மீதான இவனது வெற்றிக்கு இது ஒரு குறிப்பாகும்.  
பார்டிக் புராணங்களின் படி, கங்கரன் செயசிம்மனால் விரும்பப்பட்ட ஒரு பெண்ணை மணந்தான் எனவும், இதன் காரணமாக செயசிம்மன் அவன் மீது படையெடுத்தான் எனவும் கூறப்படுகிறது. இருப்பினும், இது நம்பகமானதாக இல்லை. சைன வரலாற்றாசிரியர் பிரபச்சந்திரா, நவகானைத் தாக்குவதற்காக முதலில் கிருத்திபாலன் ( குமாரபாலனின் சகோதரர்) தலைமையில் ஒரு படையை சித்தராசா அனுப்பியதாக குறிப்பிடுகிறார். இந்த இராணுவம் தோல்வியுற்றபோது, உதயணன் தலைமையில் மற்றொரு படை அவருக்கு ஆதரவாக அனுப்பப்பட்டது. இந்த கூட்டு இராணுவம் நவகானை தோற்கடித்தது. ஆனால் போரில் உதயணன் கொல்லப்பட்டான். செயசிம்மன் பின்னர் கங்கரனைக் கொன்றதாக பிரபச்சந்திரா குறிப்பிடுகிறார். மெருதுங்காவின் கூற்றுப்படி, நவகான் என்பது கங்கரனின் மற்றொரு பெயர். எனவே, உதயணன் கொல்லப்பட்ட போரில் கங்கரன் முழுமையாக அடங்கிவிடவில்லை என்று தோன்றுகிறது.  
கங்கரன் செயசிம்மனை 11 முறை தோற்கடித்ததாக மெருதுங்கா கூறுகிறார். ஆனால் 12வது போரில் சோலாங்கி மன்னன் செயசிம்மன் வெற்றி பெற்றான். மெருதுங்காவின் கூற்றை உண்மையில் எடுத்துக்கொள்ள முடியாது: 12 என்பது சமண எழுத்தாளர்களின் விருப்பமான எண், மேலும் அவர் போரின் தீவிரத்தை வலியுறுத்த எண்ணைப் பயன்படுத்தியிருக்கலாம். கங்கரன் வர்த்தமானையும் மற்ற நகரங்களையும் கோட்டைவிட்டதாக மெருதுங்கா கூறுகிறார். அவன் ஆயுதங்களால் இறக்க விரும்பவில்லை, எனவே, எதிரிகள் கோட்டைகளை அளவிடுவதில் வெற்றி பெற்றால் தன்னை நாணயங்களால் கொல்லுமாறு தனது மருமகனிடம் கேட்டுக் கொண்டதாகவும், இதன் விளைவாக, அவன் நாணயங்கள் நிரப்பப்பட்ட பெட்டிகளால் அடித்துக் கொல்லப்பட்டான் எனவும் கூறுகிறார்.  
செயசிம்ம சூரியின் கூற்றுப்படி, கங்கரனை தோற்கடித்த பிறகு, செயசிம்மன் சஜ்ஜானா என்பவனை கிர்நார் (சௌராட்டிராவில் உள்ள ஒரு நகரம்) ஆளுநராக நியமித்தான். கிர்நாரில் கிடைத்த கிபி 1120 ஆம் கல்வெட்டு இதை உறுதிப்படுத்துகிறது. மெருதுங்காவும் இந்த கூற்றை ஆதரிக்கிறார். சௌராட்டிராவில் உள்ள கங்கரனின் அனைத்துப் பகுதிகளையும் ஜெயசிம்மனால் கைப்பற்ற முடியவில்லை என்பதை வரலாற்றுச் சான்றுகள் குறிப்பிடுகின்றன. செயசிம்மனின் வாரிசான குமாரபாலன் அபிராசுக்கு எதிராக ஒரு படையை அனுப்ப வேண்டியிருந்தது. பிரபச்சந்திராவின் கூற்றுப்படி, கங்கரனின் இராச்சியத்தை ஜெயசிம்மனால் இணைக்க முடியவில்லை, ஏனெனில் கங்கரனின் ஏராளமான ஆதரவாளர்கள் தொடர்ந்து எதிர்ப்பை வழங்கினர்.
# செயசிம்ம சித்தராசன்

## இராணுவ வாழ்க்கை

### மாளவத்தின் பரமாரர்கள்

கிபி 1130 களில், செயசிம்மன் மால்வாவின் (அல்லது அவந்தி நாடு ) பரமார அரசனை தோற்கடித்தான். மற்ற எல்லா ஆட்சியாளர்களையும் பயமுறுத்திய மால்வாவின் மன்னனை இவன் சிறையில் அடைத்ததாக வாட்நகர் பிரசச்தி கல்வெட்டில் இவனது பின்வந்தவர்கள் செதுக்கியுள்ள்னர். தாகோத் நகர கல்வெட்டு இவனது வெற்றியை உறுதிப்படுத்துகிறது. ஆனால் பரமார அரசனின் பெயரைக் குறிப்பிடவில்லை. தலவாரா கல்வெட்டு, நரவர்மனின் பெருமையை செயசிம்மன் தாழ்த்தினான் என்று கூறுகிறது. ஆனால் உஜ்ஜயினி கல்வெட்டு, நரவர்மனின் வாரிசான யசோவர்மனை செயசிம்மன் தோற்கடித்ததாக கூறுகிறது. பல வெளியீடுகள் இந்த வெற்றியைக் குறிப்பிடுகின்றன.
# செயசிம்ம சித்தராசன்

## கலாச்சார நடவடிக்கைகள்

### இலக்கியம்

செயசிம்மன் பல அறிஞர்களை ஆதரித்தான் மேலும் குசராத்தை கற்றல் மையமாகவும், இலக்கியத்தின் குறிப்பிடத்தக்க மையமாகவும் மாற்றினான்.  
குறிப்பாக, இவன் சைன அறிஞரான ஹேமச்சந்திரனை ஆதரித்தான். சைன வெளியீடுகளின்படி செயசிம்மன் மால்வா மீது போரிட்டு பரமார மன்னனை தோற்கடித்த போது பல சமசுகிருத நூல்களை குசராத்து கொண்டு வந்தார். இந்த கையெழுத்துப் பிரதிகளில் ஒன்று 11 ஆம் நூற்றாண்டின் பரமார மன்னன் போஜனால் எழுதப்பட்ட இலக்கணக் கட்டுரையை உள்ளடக்கியது. இந்தப் பணியால் ஈர்க்கப்பட்ட செயசிம்மன், இலக்கணத்தைப் பற்றிய எளிமையானதும் விரிவான ஆய்வுக் கட்டுரையை எழுத ஹேமச்சந்திரனை நியமித்தார். ஹேமச்சந்திரன் பல படைப்புகளை ஆலோசித்த பிறகு புதிய கட்டுரையை முடித்தார். மேலும் புதிய படைப்பிற்கு *சித்த ஹேம சப்தானுசாசனம்* என மன்னனின் பெயரிட்டார். செயசிம்மன் இந்தியா முழுவதும் இந்த கட்டுரையை விநியோகித்தான். ஹேமச்சந்திரன் *திவ்யாச்சர்ய காவ்யம்* போன்ற பிற படைப்புகளையும் இயற்றினார். அவை செயசிம்மனின் மரணத்திற்குப் பிறகு முடிக்கப்பட்டன.
# செயசிம்ம சித்தராசன்

## கலாச்சார நடவடிக்கைகள்

### நாணயங்கள்

உத்தரப் பிரதேச மாநிலம் ஜான்சிக்கு அருகில் உள்ள பாண்ட்வாகாவில் சித்தராசாவின் தங்க நாணயங்கள் கண்டுபிடிக்கப்பட்டுள்ளன. தங்க நாணயங்கள் வட்டமான வடிவத்தில் சித்தராசாவின் உருவத்தைக் கொண்டுள்ளது. வடக்கு குசராத்தில் உள்ள வந்தலி, ஜூனாகத், பில்வாய் ஆகிய இடங்களில் இவனது வெள்ளி நாணயங்களும் கிடைத்துள்ளன. இந்த வெள்ளி நாணயங்களின் முகப்பில், நாகரி எழுத்துகளில் மூன்று வரியில் "சிறீ செயசிம்மன்" எனக் குறிப்பிடப்பட்டுள்ளது. சில நாணயங்களில் "பிரியா" என்ற ஒரு வார்த்தை இருக்கிறது. இதன் பின்புறம் யானை உருவம் உள்ளது. இந்த யானை இலட்சுமியை பிரதிநிதித்துவப்படுத்துகிறது அல்லது அவந்தியுடன் நடந்த போரில் வெற்றி பெற்றதை நினைவுகூர்கிறது. இந்தப் போரில் இவனது அன்பான யானை யசகபதாலா கொல்லப்பட்டது. அவை 20 தானியங்கள் (1.715 கிராம்) எடையும் 0.3" அளவும் கொண்டதாக உள்ளது. சில சிறிய செப்பு நாணயங்களும் பதிவாகியுள்ளன.
# செயசிம்ம சித்தராசன்

## கலாச்சார நடவடிக்கைகள்

### கட்டுமானங்கள்

செயசிம்மன் சைவ சமயத்தைப் பின்பற்றியவனாக இருந்தாலும், இவன் மற்ற மதங்களின் பேரிலும் சகிப்புத்தன்மையைக் கொண்டிருந்தான். இவனது தலைநகரில் 98 வெவ்வேறு நம்பிக்கைகளும், சமயங்களையும் சேர்ந்தவர்கள் நிம்மதியாக வாழ்ந்து வந்ததாக நம்பப்படுகிறது.  
மன்னனின் மத குருவாக பாவ பிருகசுபதி என்பவர் இருந்துள்ளார். அவர் முதலில் மால்வாவில் வசித்து வந்தார். பின்னர் அவர் பரமாரர்களுக்கு எதிரான செயசிம்மனின் வெற்றிக்குப் பிறகு குசராத்திற்கு கொண்டு வரப்பட்டார். செயசிம்மன் சித்தப்புரத்தில் (நவீன சித்தபூர்) உருத்ர மகாலய கோயிலைப் புதுப்பித்தான் அல்லது மீண்டும் கட்டினான். இது இவனது காலத்தின் மிகப் பெரிய கோவிலாகும். அதில் சில தூண்களும், சன்னதிகளும், வளைவுகளும் மட்டுமே இன்று எஞ்சியிருக்கின்றன. இது கிபி 1142இல் முடிக்கப்பட்டது. சைன ஆதாரங்களின்படி, இவன் சித்தபூரில் சித்தவிகாரையையும் கட்டினான். தண்டல்பூரில் உள்ள படிக்கட்டுக் கிணறும் இவனது கணக்கில் உள்ளது. இவனது தாயார் மாயாநல்லாதேவி, விராம்கம், தோல்காவில் ஏரிகளைக் கட்டிய பெருமைக்குரியவர். சபர்கந்தா மாவட்டத்தில் உள்ள பலேஜ் கிராமத்தில் பொ.ச.1095இல் கட்டப்பட்ட மினல் படிக்கட்டுக் கிணறு அவருக்குச் சொந்தமானது. ராஜ்கோட் மாவட்டத்திலுள்ள வீர்பூரில் உள்ள நாடியாத்தில் உள்ள ஒரு படிக்கட்டுக் கிணறும், மினல்தேவி கிணறும் அவருக்குச் சான்றளிக்கப்பட்டவை. மேலும் சோலாங்கி கட்டமைப்புக்குக் நவீனமான பிணைப்பைக் கொண்டிருக்கிறது. நன்கு செதுக்கப்பட்ட வாயில்களுக்கு எதிரிலுள்ள ஐந்து குளங்களும் அவர் காலத்தில் கட்டப்பட்டவை..
# கே. ஒய். வெங்கடேசு

**கே. ஒய். வெங்கடேசு** (*K. Y. Venkatesh*) என்பவர் இந்தியாவின் கர்நாடகா மாநிலம் பெங்களூருவைச் சேர்ந்த இந்திய பாரா-தடகள வீரர் மற்றும் குண்டு எறிதல் வீரர் ஆவார். வெங்கடேசு 4 அடி 2 அங்குல உயரத்துடன் எலும்பு வளர்ச்சிக் குறை நோயால் பாதிக்கப்பட்டுள்ளார். இவர் 1999ஆம் ஆண்டு ஆத்திரேலியாவில் நடந்த குண்டு எறிதலில் இந்தியாவுக்காகத் தனது முதல் தங்கத்தை வென்றார். 1994இல், ஜெர்மனியின் பெர்லினில் நடந்த முதலாவது பன்னாட்டு பாராலிம்பிக் குழு (ஐபிசி) உலக தடகள உலகபோட்டியில் இந்தியாவைப் பிரதிநிதித்துவப்படுத்தினார். இவரது திறமைகளை அங்கீகரிக்கும் வகையில் இந்திய அரசு, இவருக்கு 2021-ல் இந்தியாவின் குடிமக்களுக்கான நான்காவது உயரிய விருதான பத்மசிறீ விருதினை வழங்கியது.  
வெங்கடேசு லிம்கா சாதனைகள் புத்தகத்திலும்<nowiki/>இடம் பெற்றுள்ளார். 2005-ல் நான்காவது உலக குள்ளர் விளையாட்டுப் போட்டிகளில் பல்வேறு விளையாட்டு பிரிவுகளில் ஆறு பதக்கங்களை வென்று உலக சாதனை படைத்தார்.  
வெங்கடேசு எல். ஜி. உலக இறகுப்பந்தாட்டம் கோப்பை 2002-ல் வெள்ளிப் பதக்கத்தையும், 2004 திறந்த தடகள வாகையாளர் போட்டியில் குண்டு எறிதல், வட்டு எறிதல் மற்றும் ஈட்டி எறிதல் ஆகியவற்றில் 3 தங்கம் மற்றும் 2 வெள்ளிப் பதக்கங்களையும் வென்றார். 2004 சுவீடன் தடகள ஆட்டத்தில் ஒரு தங்கப் பதக்கம், இரண்டு வெள்ளிப் பதக்கங்கள் மற்றும் ஒரு வெண்கலப் பதக்கத்தையும் வென்றார்.  
2006-ல் ஐரோப்பிய திறந்த வாகையாளர் மட்டைப்பந்து போட்டியில் தங்கப் பதக்கத்தையும், கால்பந்து மற்றும் கூடைப்பந்து போட்டிகளில் வெள்ளிப் பதக்கங்களையும், இறகுப்பந்தாட்டப் போட்டியில் வெண்கலப் பதக்கத்தையும் வென்றார். மாற்றுத்திறனாளிகளுக்கான கர்நாடக பாரா-இறகுப்ந்தாட்ட சங்கத்தின் செயலாளராகவும் பணியாற்றியுள்ளார்.
# கே. ஒய். வெங்கடேசு

## சாதனைகள்

- 2012 எசுபானியத்தில் நடைபெற்ற பாரா-பூப்பந்தாட்டம் போட்டியில் வெண்கலப் பதக்கம் வென்றார்
- வட்டு எறிதலில் தங்கப் பதக்கம் மற்றும் ஈட்டி எறிதல், பூப்பந்தாட்டம் ஒற்றையர் மற்றும் 2009 உலக குள்ள விளையாட்டுப் போட்டிகளின் இரட்டையர் போட்டிகளில் வெண்கலப் பதக்கங்களை வென்றார்.
- 2008 ஆசிய பாராலிம்பிக் கோப்பையின் பூப்பந்தாட்ட ஒற்றையர் மற்றும் இரட்டையர் போட்டிகளில் வெண்கலம் மற்றும் தங்கப் பதக்கங்களை வென்றார்.
- மட்டைப்பந்து போட்டியில் தங்கப் பதக்கமும், கால்பந்து மற்றும் கூடைப்பந்து போட்டிகளில் வெள்ளிப் பதக்கமும், 2006 ஐரோப்பிய திறந்த வாகையாளர் பூப்பந்தாட்ட போட்டியில் வெண்கலப் பதக்கமும் வென்றார்.
- 2005 குள்ள ஒலிம்பிக்கில் வட்டு எறிதலில் தங்கப் பதக்கம் மற்றும் குண்டு எறிதல், கூடைப்பந்து மற்றும் பூப்பந்து போட்டிகளில் வெண்கலப் பதக்கம் வென்றார்.
- 2004 இசுரேல் திறந்த பூப்ப்பந்தாட்ட வாகையாளர் போட்டிகளில் வெள்ளிப் பதக்கம் வென்றார்
- 2004 தடகள போட்டிகளில் குண்டு எறிதல், வட்டு எறிதல் மற்றும் ஈட்டி எறிதல் ஆகியவற்றில் 3 தங்கம் மற்றும் 2 வெள்ளிப் பதக்கங்களை வென்றார்.
- 2004 சுவீடன் திறந்த தடகள போட்டியில் தங்கப் பதக்கம், 2 வெள்ளிப் பதக்கம் மற்றும் ஒரு வெண்கலப் பதக்கம் வென்றார்.
- 2002 எல்ஜி உலகக் கோப்பையின் பூப்பந்தாட்ட போட்டியில் இந்தியாவுக்காக வெள்ளிப் பதக்கம் வென்றார்
- 1999 தெற்கு குறுக்கு பல குறைபாடு வாகையாளர் போட்டியில் குண்டு எறிதல் போட்டியில் தங்கப் பதக்கம் வென்றார்.
# கே. ஒய். வெங்கடேசு

## விருதுகள் மற்றும் அங்கீகாரம்

இந்திய அரசு இவருக்கு 2021ஆம் ஆண்டு இந்தியாவின் நான்காவது மிக உயர்ந்த குடிமக்களுக்கான விருதான பத்மசிறீ விருதை வழங்கியது.
# 2006 வாரணாசி குண்டுவெடிப்புகள்

யில் குண்டு வெடிப்புகள் நடந்த இடங்களின் வரைபடம்]]  
7 மார்ச் 2006 அன்று இந்தியாவின் உத்தரப் பிரதேசம் மாநிலத்தில் உள்ள இந்துக்களின் புனித தலமான வாரணாசியில் உள்ள அனுமார் கோயில் மற்றும் வாரணாசி கண்டோன்மெண்ட் இரயில் நிலையத்தில் பாகிஸ்தானிலிருந்து செயல்படும் லஷ்கர்-ஏ-தொய்பா பயங்கரவாத இயக்கத்தினர் நடத்திய தொடர் குண்டு வெடிப்புகளில் 28 இந்துக்கள் உயிரிழந்தனர் மற்றும் 101 பேர் படுகாயம் அடைந்தனர்.
இந்த குண்டு வெடிப்புகளுக்கு லஷ்கர்-ஏ-தொய்பா பொறுப்பு ஏற்றது.
# 2006 வாரணாசி குண்டுவெடிப்புகள்

## வழக்கும் தண்டனையும்

வாரணாசி தொடர் குண்டு வெடிப்புகளை விசாரித்த காவல் துறை, லஷ்கர்-ஏ-தொய்பா இயக்கத்தின் வங்காளதேசம் நாட்டின் *வலியுல்லா கானை* பிராயக்ராஜில் வைத்து கைது செய்து காசியாபாத் சிறப்பு நீதிமன்றத்தில் வழக்கு தொடுத்தனர். 7 சூன் 2022 அன்று நீதிமன்றம் வலியுல்லா கானுக்கு பல்வேறு குற்றப் பிரிவுகளில் மரண தண்டனை மற்றும் ஆயுள் தண்டனை விதித்து தீர்ப்பு வழங்கியது.
# வை. முத்துராஜா

**வை. முத்துராஜா** (*V. Muthuraja*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். புதுக்கோட்டையினைச் சார்ந்த முத்துராஜா மருத்துவர் ஆவார். இவர் சேலம் விநாயக மிசன் மருத்துவக் கல்லூரியில் 2001ஆம் ஆண்டு மருத்துவப் பட்டம் பெற்றார். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் திராவிட முன்னேற்றக் கழகத்தின் (திமுக) வேட்பாளராகப் புதுக்கோட்டை மாவட்டம் புதுக்கோட்டை தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# வை. முத்துராஜா

## போட்டியிட்டத் தேர்தல்

| தேர்தல் | தொகுதி | கட்சி | முடிவு | வாக்குகள் % | இரண்டாமிடம் | கட்சி | வாக்கு % |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2021 | புதுக்கோட்டை | திமுக | வெற்றி | 47.70 | வி. ஆர். கார்த்திக் தொண்டைமான் | அதிமுக | 40.47 | } |
# 2003 புல்வாமா படுகொலைகள்

**2003 புல்வாமா படுகொலைகள்** (*2003 Nadimarg massacre*) இந்தியாவின் ஜம்மு காஷ்மீர் மாநிலம், புல்வாமா மாவட்டத்திலுள்ள் *நதிமார்க்* கிராமத்தில் நுழைந்து, 23 மார்ச் 2003 அன்று லஷ்கர்-ஏ-தொய்பா எனும் இசுலாமிய பயங்கரவாதிகள் 24 இந்துக்களை சுட்டுக் கொன்றனர்.
# 2003 புல்வாமா படுகொலைகள்

## பின்னணி

1990-ஆம் ஆண்டுகளில் இசுலாமிய பயங்கரவாதிகளின் தொடர் தாக்குதல்கள் காரணமாக ஜம்மு காஷ்மீரின் மண்ணின் மைந்தர்களான 3 இலட்சம் முதல் 6 இலட்சம் வரையிலான இந்து சமய காஷ்மீர பண்டிதர்கள் காஷ்மீரை விட்டு வெளியேறி இந்தியால் உள்நாட்டில் அகதிகள் ஆக்கப்பட்டனர்.
# 2003 புல்வாமா படுகொலைகள்

## தாக்குதல்

லஷ்கர்-ஏ-தொய்பா பயங்கரவாதிகள் இராணுவத்தினர் போன்று உடை அணிந்து 23 மார்ச் 2003 அன்று இரவில் ஜம்மு காஷ்மீர் மாநிலத்தின் புல்வாமா மாவட்டத்தின் *நதிமார்க்* எனும் கிராமத்தில் நள்ளிரவில் நுழைந்து அங்கு வாழ்ந்த இந்து சமயத்தைச் சேர்ந்தவர்களை வீடுகளிலிருந்து இழுத்து வெளியேற்றி துப்பாக்கிச் சூடுகள் நடத்தினர்.பயங்கரவாதிகளின் துப்பாக்கிச் சூட்டில் 2 குழந்தைகள், 11 பெண்கள் உட்பட மொத்தம் 24 இந்துக்கள் கொல்லப்பட்டனர்.
# க. முத்துசாமி வல்லத்தரசு

**க. முத்துசாமி. வல்லத்தரசு** (*K. M. Vallatharasu* 12, சூன், 1901- 30, சூலை, ?) என்பவர் தமிழ்நாட்டின், புதுக்கோட்டையைச் சேர்ந்த இந்திய வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார்.
# க. முத்துசாமி வல்லத்தரசு

## தொடக்க வாழ்க்கை

புதுக்கோட்டை மாவட்டத்தினைச் சார்ந்த இவர் புதுக்கோட்டை மாமன்னர் கல்லூரி, திருச்சிராப்பள்ளி புனித சூசையப்பர் கல்லூரி, திருவனந்தபுரம் அரசு சட்டக் கல்லூரி முதலியவற்றில் கல்லூரிக் கல்வியினை கற்று வழக்கறிஞராக ஆனார்.
# க. முத்துசாமி வல்லத்தரசு

## அரசியல் ஈடுபாடு

அரசியலில் ஈடுபாடு கொண்டவராக வல்லத்தரசு இருந்தார். சீர்திருத்தவாதியான இவர் காதல், சாதிமறுப்பு, பெண்களின் மறுமணம், வைதீக சடங்குகள் அற்ற திருமணங்கள் முன்னின்று நடத்தினார். 1933 இல் ம. சிங்காரவேலர், ஈ. வெ. இராமசாமி, ப. ஜீவானந்தம் ஆகியோருடன் இணைந்து *ஈரோடு சமதர்மத் தட்டத்தை* இவர் உருவாக்கினார். பெரியாருடன் ஏற்பட்ட கருத்து வேறுபாட்டால் திருத்துறைப்பூண்டி சுயமரியாதை தாநாட்டிலிருந்து வெளியேறி பின்னர் மன்னார் குடியில் ஜீவாவுடன் இணைந்து *சுயமரியாதை சமதர்ம கட்சி*யைத் துவக்கினார். சிறையில் இருந்தபோது மூலதனம் நூலின் சாரத்தை தமிழில் முதன்முதலில் மொழிபெயர்த்தார். இவர் இந்திய விடுதலைப் போராட்டத்தில் ஈடுபாடு கொண்டவராக இருந்தார். 1942 இல் வெள்ளையனே வெளியேறு இயக்கத்தின்போது மக்களுடன் இணைந்து இராமநாதபுரம்-திருமயம் சிறையை தகர்த்து சின்ன அண்ணாமலையை விடுவித்தார். இதற்காக தஞ்சாவூர் வேலூர் சிறைகளில் இரண்டரை ஆண்டுகள் அடைக்கப்பட்டார். இந்திய விடுதலைக்குப் பிறகு புதுக்கோட்டை சமஸ்தானம் இந்தியாவுடன் இணைய வலியுறுத்தினார். இந்திய விடுதலைக்குப் பிறகு நடந்த முதல் மக்களவைத் தேர்தலில் இவருக்கு போட்டியிட காங்கிரசு கட்சியில் இடம் கொடுக்கப்படாததால் பிரஜா சோசலிச கட்சியின் சார்பில் குடிசைவீடு சின்னத்தில் போட்டியிட்டு வெற்றிபெற்றார். புதுக்கோட்டையை தனி மாவட்டமாக்கவேண்டும் என்று நாடாளுமன்றத்தில் வலியுறுத்தினார். மொழிவழி மாநிலங்களின் பிரிப்பு நடந்தபோது சென்னை மாநிலத்துக்கு தமிழ்நாடு என்ற பெயரை சூட்டவேண்டும் என்று நாடாளுமன்றத்தில் குரல் எழுப்பினார்.  
நேருவின் பெருந்தொழில் கொள்கைக்கு எதிராக காந்தி, ஜே. சி. குமரப்பா ஆகியோரின் பொருளாதாரக் கொள்கையை வலியுறுத்துபவரவாக இருந்தார்.
# க. முத்துசாமி வல்லத்தரசு

## குடும்பம்

இவரின் மகன்களுக்கு கோவிந்தம்மாள், வீராயி எனப் பெண்பாற் பெயர்களை இட்டார். இவர்களுள் வீராயி, "நாவலர்" ந. மு. வேங்கடசாமி நாட்டாரின் பேர்த்தியைத் திருமணம் செய்தார். இச்செய்தியை திராவிட இயக்க எழுத்தாளர் க. திருநாவுக்கரசு பதிவுசெய்துள்ளார்.
# க. முத்துசாமி வல்லத்தரசு

## வகித்த பதவிகள்

- புதுக்கோட்டை சமஸ்தான காங்கிரசு, புதுக்கோட்டை நகர காங்கிரசு கமிட்டி என இரண்டுக்கும் ஒரே நேரதில் தலைவராக இருந்தார்.
- புதுக்கோட்டை சட்டமன்றத்துக்கு குன்றாண்டார்கோவில், திருமயம் ஆகிய தொகுதிகளில் இருந்து மூன்றுமுறை தேர்ந்தெடுக்கப்பட்டார்.
- 1951ஆம் ஆண்டு முதல் புதுக்கோட்டை நாடாளுமன்றத் தொகுதி மக்களவை உறுப்பினராகவும் இருந்துள்ளார்.
# ஓல்கா குரிலென்கோ

**ஓல்கா கான்ஸ்டான்டினோவ்னா குரிலென்கோ** (பிறப்பு: 14 நவம்பர் 1979) என்பவர் உக்ரேனிய - பிரான்சு நாட்டு நடிகை மற்றும் வடிவழகி ஆவார். இவர் தனது 13 வயதில் வடிவழகியாக அறிமுகமானார், அதை தொடர்ந்து தனது 16 வயதில் வடிவழகி தொழிலைத் தொடர பிரான்சு நாட்டிற்கு சென்றார், மற்றும் 2005 இல் தனது நடிப்பு வாழ்க்கையைத் தொடங்கினார்.  
இவர் நடிப்பில் 2007 ஆம் ஆண்டு வெளியான ஹிட்மேன் என்ற படத்தில் நிகா போரோனினாவாக நடித்ததற்காக அவர் ஒரு நடிகையாக வெற்றியைக் கண்டார். பின்னர் ஜேம்ஸ் பாண்ட் திரைப்பட வரிசையில் 2008 ஆம் ஆண்டு வெளியான குவாண்டம் ஆஃப் சோலஸ் என்ற படத்திலும் டு தி ஒண்டெர் (2012), ஒபிலிவின் (2013), மொமெண்ட்டும் (2015), த ரூம் (2019) மற்றும் 2021 ஆம் ஆண்டு வெளியான மார்வெல் திரைப் பிரபஞ்சத் திரைப்படமான பிளாக் விடோவ் போன்ற பல திரைப்படங்களில் நடித்துள்ளார்.
# விக்கிப்பீடியா:Statistics/weekly/14-Nov-2021
# வேகினுலசு

***வேகினுலசு*** (*Vaginulus*) என்பது தரையில் வாழும், காற்றினைச் சுவாசிக்கும், ஓடில்லா நத்தை, நுரையீரல் உடைய வயிற்றுக்காலி பேரினம் ஆகும். இந்த மெல்லுடலிகள் வெரோனிசெலிடே குடும்பத்தினைச் சார்ந்தவையாகும்.
# வேகினுலசு

## சிற்றினங்கள்

*வேகினுலசு* பேரினத்தில் உள்ள சிற்றினங்கள் பின்வருமாறு:  
- *வேகினுலசு* *புர்கெரி* <small>(சிம்ரோத், 1914)</small>
- *வேகினுலசு* *ரோடெரி <small>சென்சிசு</small>* <small>சுமித்,</small> 1876
- *வேகினுலசு* *சுலோனி* <small>(குவியர், 1817)</small>
- *வேகினுலசு* *டவுனைசி* <small>(பெருசாக், 1821)</small>  
வேறுபெயர்கள்:  
- *வேகினுலசு ஆக்சிடென்ட்டாலிசு* (கைல்டிங், 1825) என்பதின் வேறுபெயர் *திப்லோசோலெனோடெசு ஆக்சிடென்ட்டாலிசு*
- *வேகினுலசு சினென்சிசு* <small>ஹூயுட், 1882</small> என்பது *இரத்யூசியா லியோனியா*வின் வேறுபெயர் <small>ஹூயுட்</small>, 1882
- *வேகினுலசு சுடுக்சுபெர்கி* <small>வெஸ்டர்லண்ட், 1883</small> *ஓன்சிசு இசுடக்சுபெர்கி*யின் வேறுபெயர் <small>(வெசுடர்லண்ட், 1883)</small>
# ரேகட அள்ளி

**ரேகட அள்ளி** (*Regadahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 301. இது ரேகடஅள்ளி ஊராட்சிக்கு உட்பட்டது.
# ரேகட அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் தொலைவிலும் உள்ளது.
# ரேகட அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 972 வீடுகளும் 3,916 மக்களும் வாழ்கின்றனா். இதில் 1,992 ஆண்களும், 1,924 பெண்களும் ஆவா்.
# ரேகட அள்ளி

## ஊரில் உள்ள கோயில்கள்

- ரேகடஹள்ளி மாரியம்மன் கோயில்
# பான்புல்மோனாட்டா

**பான்புல்மோனாட்டா** *(Panpulmonata)* என்பது மெல்லுடலின் வகைப்பாட்டு உயிரினக் கிளை ஆகும். இதில் நத்தைகள் மற்றும் ஓடில்லா நத்தைகள் ஹெட்டிரோபிராங்கியாவின் யூதைநியூரா கிளை அடங்கியுள்ளது.  
பான்புல்மோனாட்டா என்பதை ஒரு உயிரினக்கிளையாக ஜார்கர் 2010 அக்டோபரில் தோற்றுவித்தார்.  
"புல்மோனாட்டா" என்ற பழைய பெயர் "காற்றினைச் சுவாசிக்கும்" வயிற்றுக்காலி குழுவைக் குறிக்கிறது. இந்த பொருள் நிச்சயமாக பான்புல்மோனாட்டு இனக்குழுக்களுக்கான அகோசிலிடியா, சாகோகுளோசா மற்றும் பிரமிலோயிடேக்கு பொருந்தாது. மேலும் பாரம்பரிய நுரையீரல் உடைய சைப்னாரியோடியே மற்றும் கைக்ரோபிலா காற்று நிரப்பப்பட்ட நுரையீரல் குறைபாடு உடையதாக உள்ளன. இருப்பினும், பான்புல்மோனாட்டா என்ற சொல் ஜார்கர் மற்றும் பலரால் 2010-ல் தேர்ந்தெடுத்தது. பான்புல்மோனாட்டா பின்வரும் வகைப்பாட்டுக் கிளைகளைக் கொண்டுள்ளது:  
- சிபோனாரியோடேயா
- சகோக்ளோசா
- கிளாசிடர்போய்டியா
- ஆம்பிபோலாய்டியா
- பைரமிடெல்லோடியா
- ஹைக்ரோபிலா
- அகோசிடையாசியா (அகோசிடியா)
- யூபுல்மோனாடா: இசுடைலோமட்டோபோரா, சிசுடெலோமட்டோபோரா, எலோபியோடியா, டினினோயிடே, திரிமசுகுளோயிடியே.
# பான்புல்மோனாட்டா

## கிளை வரைபடம்

இந்த கிளை வரைபடம், ஜார்கர் மற்றும் பலர் முன்மொழிந்தபடி, கெட்டோரோபிரான்சியாவில் உள்ள இன உறவுகளைக் காட்டுகிறது:
# பிரீத்தி சுதன்

**பிரீத்தி சுதன்** (**Preeti Sudan)** ஓர் இந்திய ஆட்சிப்பணி அதிகாரியாவார். 2017 ஆம் ஆண்டு அக்டோபர் மாதம் முதல் 2020 ஆம் ஆண்டு சூலை மாதம் வரை இந்திய சுகாதார செயலாளராகப் பணியாற்றி ஆட்சியதிகாரத்திலிருந்து ஓய்வுபெற்றார். கோவிட்-19 தொற்றுநோய் காலத்தில் இவர் முக்கிய மூலோபாயவாதியாக இருந்துள்ளார்.
# பிரீத்தி சுதன்

## ஆரம்ப வாழ்க்கை மற்றும் கல்வி

இலண்டன் பொருளாதாரப் பள்ளியில் பொருளாதாரம் மற்றும் சமூகக் கொள்கை மற்றும் திட்டமிடலில் சுதன் பட்டம் பெற்றுள்ளார். வாசிங்டனில் பொது நிதி நிர்வாகத்தில் பயிற்சி பெற்றார்.
# பிரீத்தி சுதன்

## தொழில்

1983 ஆம் ஆண்டு ஆந்திர ஆட்சிப்பணி தொகுதி அதிகாரியான சுதன் முன்னதாக உணவு மற்றும் பொது விநியோகத் துறை செயலாளராக இருந்தார். இதைத் தவிர, மத்திய மற்றும் மாநில அளவிலான பாதுகாப்பு அமைச்சகத்தின் இணைச் செயலாளராகவும், பேரிடர் மேலாண்மை மற்றும் சுற்றுலா தொடர்பான பதவிகளிலும் இவர் பணியாற்றியுள்ளார். இந்தியாவின் கீழ்மட்டத்தில் உள்ள 40% ஏழைகள் மற்றும் பாதிக்கப்படக்கூடிய மக்களுக்கு இரண்டாம் நிலை மற்றும் மூன்றாம் நிலைகளில் இலவச சுகாதார பாதுகாப்பு வழங்குவதை நோக்கமாகக் கொண்ட இந்திய அரசாங்கத்தின் தேசிய சுகாதாரக் கொள்கையின் திட்டமான ஆயுசுமான் பாரத் யோசனாவின் திட்டமிடல் மற்றும் செயல்படுத்தலில் சுதன் ஒரு முக்கிய செயல்பாட்டாளராக இருந்துள்ளார். உலக வங்கியில் ஓர் ஆலோசகராகவும் பணியாற்றியுள்ளார்.  
சுதன் 2020 ஆம் ஆண்டு முதல் தொற்றுநோய்க்கான தயார்நிலை மற்றும் பதிலளிப்புக்கான சுயாதீன குழுவின் உறுப்பினராகச் செயல்பட்டு வருகிறார். இக்குழு உலக சுகாதார அமைப்பும் பிற நாடுகளும் கோவிட் -19 தொற்றுநோயை எவ்வாறு கையாண்டன என்பதை ஆராயும் ஒரு சுயாதீன குழுவாகும். எலன் இயான்சன் சர்லீஃப்பும் எலன் கிளார்க்கும் இவருடன் இணை தலைவர்களாக செயல்பட்டு வருகின்றனர்.
# பிரீத்தி சுதன்

## மற்ற நடவடிக்கைகள்

- பிறந்த மற்றும் குழந்தை ஆரோக்கியத்திற்கான கூட்டு குழு உறுப்பினர்
# செம்பியானூர்

**செம்பியானூர்** (*Sembiyanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643542. இது பொம்மிடி ஊராட்சிக்கு உட்பட்டது.
# செம்பியானூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் தொலைவிலும் உள்ளது.
# செம்பியானூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 159 வீடுகளும் 600 மக்களும் வாழ்கின்றனா். இதில் 324 ஆண்களும், 276 பெண்களும் ஆவா்.
# சிக்கம்பட்டி

**சிக்கம்பட்டி** (*Sikkampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 305. இது கோபிசெட்டிப்பாளையம் ஊராட்சிக்கு உட்பட்டது.
# சிக்கம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் தொலைவிலும் உள்ளது.
# சிக்கம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 55 வீடுகளும் 182 மக்களும் வாழ்கின்றனா். இதில் 91 ஆண்களும், 91 பெண்களும் ஆவா்.
# சீசியம் ஓசோனைடு

**சீசியம் ஓசோனைடு** (*Caesium ozonide*) என்பது சீசியத்தின் ஆக்சிசன் மிகுதி சேர்மமாகும்.CsO <sub>3</sub> என்ற மூலக்கூற்று வாய்ப்பாட்டால் இது விவரிக்கப்படுகிறது. ஓசோனைடு என வகைப்படுத்தப்படும் இச்சேர்மத்தில் ஓசோனைடு எதிர்மின் அயனியும் (O <sub>3</sub> <sup>-</sup> ) சீசியம் நேர்மின் அயனியும் உள்ளன. சீசியம் சூப்பர் ஆக்சைடுடன் ஓசோனை வினைபுரியச் செய்வதன் மூலம் இதை உருவாக்கலாம்:  
:<chem>CsO2 + O3 -> CsO3 + O2</chem>  
இந்த சேர்மமானது காற்றில் உள்ள எந்த தண்ணீருடனும் வினை புரிந்து சீசியம் ஐதராக்சைடை உருவாக்குகிறது.  
:<chem>2 CsO3 + H2O -> 2CsOH + 5/2O2</chem>  
70 முதல் 100 பாகை செல்சியசு வெப்பநிலை வரை சூடுபடுத்தினால்&nbsp; சீசியம் ஓசோனைடு சீசியம் சூப்பர் ஆக்சைடாக (CsO <sub>2</sub> ) விரைவில் சிதைவடையும்.  
சுமார் 8 பாகை செல்சியசு வெப்பநிலையில் சீசியம் குளோரைடு படிக அமைப்பு வகையைச் சேர்ந்தது. குளோரைடு அயனிக்கு பதிலாக இங்கு ஓசோனைடு அயனி உள்ளது. குறைந்த வெப்பநிலையில், இப் படிக அமைப்பு P2/c இடக்குழுவைக் கொண்ட ருபிடியம் ஓசோனைடு (RbO <sub>3</sub> ) கட்டமைப்பு போன்ற ஒரு கட்டமைப்பிற்கு மாறுகிறது.
# அருவி (தொலைக்காட்சித் தொடர்)

**அருவி** என்பது சன் தொலைக்காட்சியில் அக்டோபர் 18, 2021 ஆம் ஆண்டு முதல் 11 மே 2024 வரை திங்கள் முதல் சனிக்கிழமை பிற்பகல் 2 மணிக்கு ஒளிபரப்பாகும் ஒரு குப்பை தொலைக்காட்சி நாடகத் தொடர் ஆகும். இது கன்னட மொழித் தொடரான 'கஸ்தூரி நிவாசா' என்ற தொடரின் கதைக்கருவை மையமாக வைத்து மறு ஆக்கம் செய்யப்பட்ட தொடர் ஆகும்.  
இந்த தொடரை சன் என்டர்டெயின்மெண்ட் மற்றும் ஸாக் ஸ்டூடியோஸ் போன்ற நிறுவனங்கள் இணைந்து தயாரிக்க, ஜோவிதா லிவிங்ஸ்டன், கார்த்திக் வாசு, அம்பிகா, ஈஸ்வர் ரகுநாதன், இலாவண்யா, கிருத்திகா லட்டு போன்ற பலர் நடிக்கின்றனர்.
# உருபீடியம் ஓசோனைடு

| ImageFile = File:Rubidiumozonid.png
| ImageSize =
| ImageAlt =  
| IUPACName =
| OtherNames =  
| Section1 =
| Section2 =
:<chem>RbO2 + O3 -> RbO3 + O2</chem>  
இரண்டு வகையான படிக வடிவங்களில் உருபீடியம் ஓசோனைடு உருவாகிறது. குறைந்த வெப்பநிலையில் α-RbO<sub>3</sub> (P2<sub>1</sub> இடக்குழு) மற்றும் β-RbO<sub>3</sub> (இடக்குழு P2<sub>1</sub>/c) என்ற இரண்டு மாற்றியன்கள் உருவாகின்றன. விரிவான கட்டமைப்பு பகுப்பாய்வுகள், சுற்றியுள்ள உருபீடியம் அணுக்களில் இருந்து ஓசோனைடு எதிர்மின் அயனிகள் குறிப்பிடத்தக்க அளவில் மையமாக இருப்பதாகத் தெரிவிக்கின்றன.  
ஓசோனைடு அயனி காந்தத் தன்மை கொண்டது என்பதால், உருபீடியம் ஓசோனைடின் எலக்ட்ரான் பாரா காந்த அதிர்வு அளவீடுகள் ஓசோனைடு எதிர்மின் அயனியின் அகச்சிவப்பு கதிர்வீச்சின் அளவுகளைத் (ஜி-மதிப்பு) தீர்மானிக்கின்றன.
# வாலிகண்டபுரம்

**வாலிகண்டபுரம்**, தமிழ்நாட்டின் பெரம்பலூர் மாவட்டம், வேப்பந்தட்டை வட்டம், வேப்பந்தட்டை ஊராட்சி ஒன்றியம், வாலிகண்டபுரம் ஊராட்சியில் அமைந்த சிற்றூர் ஆகும். இவ்வூரில் கோனேரி ஆறு பாய்கிறது. இவ்வூரில் வாலீஸ்வரர் கோயில், திரௌபதியம்மன் கோயில் மற்றும் பெரியக்கா கோயில்கள் உள்ளது. இவ்வூர் பெரம்பலூர் சட்டமன்றத் தொகுதிக்கும், பெரம்பலூர் மக்களவைத் தொகுதிக்கும் உட்பட்டது.
# வாலிகண்டபுரம்

## கோயில்கள்

- வாலிகண்டபுரம் வாலீசுவரர் கோயில்
- வாலிகண்டபுரம் திரௌபதியம்மன் கோயில்
- வாலிகண்டபுரம் பெரியக்கா கோயில்
# குசராத்திலுள்ள படிக்கட்டுக் கிணறுகளின் வரலாறு

**குசராத்திலுள்ள படிக்கட்டுக் கிணறுகளின் வரலாறு** (*History of stepwells in Gujarat*) படிக்கட்டுகள் மூலம் தண்ணீர் அடையும் கிணறுகள் படிக்கிணறுகள் எனப்படுகின்றன. அவை பொதுவாக மேற்கு இந்தியாவில் குறிப்பாக குசராத்தில் 120க்கும் மேற்பட்ட கிணறுகள் உள்ளன. படிக்கிணற்றின் தோற்றம் சிந்துவெளி நாகரிகத்தின் நகரங்களான தோலாவிரா, மொகெஞ்சதாரோவின் நீர்த்தேக்கங்களில் கண்டறியப்பட்டுள்ளது. கி.பி 600 வாக்கில் குசராத்தின் தென்மேற்குப் பகுதியில் படிக்கட்டுக் கிணறுகள் கட்டப்பட்டன. அங்கிருந்து வடக்கே ராஜஸ்தானுக்கும், பின்னர் வடக்கு மற்றும் மேற்கு இந்தியாவுக்கும் பரவியது. 10 முதல் 13ஆம் நூற்றாண்டில் சோலாங்கியர்கள், வகேலாக்கள் காலத்தில் கட்டுமான நடவடிக்கைகள் துரிதப்படுத்தப்பட்டன. இந்த படிக்கட்டுக் கிணறுகளின் கட்டுமானம் 11 முதல் 16 ஆம் நூற்றாண்டு வரை அதன் உச்சத்தை எட்டியது. 13 முதல் 16ஆம் நூற்றாண்டின் முஸ்லிம் ஆட்சியாளர்கள் இந்த படிக்கட்டுகளில் நடைமுறையில் இருந்த கலாச்சாரத்தை சீர்குலைக்கவில்லை. மேலும், படிக்கட்டுகள் கட்டுவதை ஊக்கப்படுத்தினர். 19ஆம் நூற்றாண்டில் தண்ணீர் குழாய்களும், குழாய் அமைப்புகளும் அறிமுகப்படுத்தப்பட்டதால் கிணறுகள் அவற்றின் முக்கியத்துவத்தை இழந்தன.
# குசராத்திலுள்ள படிக்கட்டுக் கிணறுகளின் வரலாறு

## பண்டையக் காலம்

படிகளுடன் கூடிய நீர் தேக்கம்]]
வறட்சி காலங்களில் தண்ணீரை தேக்கிவைக்க படிக்கட்டுக் கிணறுகள் தோன்றியிருக்கலாம். வேத காலத்திலிருந்தே நீர் புனிதமாக கருதப்படுகிறது. மேலும், செயற்கையாக கட்டமைக்கப்பட்ட நீர்த்தேக்கங்களில் நீர் மட்டத்தை அடைவதற்கான படிகளை சிந்து சமவெளி நாகரிகத்தின் தளங்களான தோலாவிரா, மொகெஞ்சதாரோ போன்ற இடங்களில் காணலாம்.
# குசராத்திலுள்ள படிக்கட்டுக் கிணறுகளின் வரலாறு

## 2-10 ஆம் நூற்றாண்டு

ஜூனாகத்தில் உள்ள ஜுனாகத் குடைவரைகளில், படிகளின் மூலம் குளியல் செய்வது போன்ற குளத்தின் ஆரம்ப உதாரணம் காணப்படுகிறது. இந்த குகைகள் 4ஆம் நூற்றாண்டைச் சேர்ந்தவை. நவ்கான் கிணறு, சுற்றிலும் படிக்கட்டுகள் கொண்ட ஒரு கிணறு இதற்கு மற்றொரு உதாரணம். இது மேற்கு சத்ரபதிகள் (கி.பி. 200-400) அல்லது மைத்திரகர்கள் (கி.பி. 600-700) காலத்தில் கட்டப்பட்டிருக்கலாம். அருகிலுள்ள ஆதி காதி கிணறு 10ஆம் நூற்றாண்டின் இரண்டாம் பாதியில் அல்லது 15 ஆம் நூற்றாண்டில் கட்டப்பட்டது.  
ஆரம்பகால படிக்கட்டுக் கிணறுகள் குசராத்தின் ராஜ்கோட் மாவட்டத்திலுள்ள தங் என்ற இடத்தில் காணப்படுகின்றன. அவை சோலாங்கியர் காலத்திற்கு முந்தியவை. அலெச் மலையில் உள்ள போச்சாவடி நெஸ் அருகே உள்ள போச்சாவடி படிக்கட்டுக்கிணறு, தங்கில் உள்ள மற்ற இரண்டு படிக்கட்டுக் கிணறுகளை விட சற்று முன்னதாக உள்ளது. இவை கி.பி. 600ஆம் ஆண்டைச் சேர்ந்த ஜிலானி படிக்கட்டுக் கிணறு மற்றும் சௌராட்டிர பாணி கட்டிடக்கலை அடிப்படையில் 7 ஆம் நூற்றாண்டின் முற்பகுதியில் கட்டப்பட்ட மஞ்சுஸ்ரீ படிகிணறு ஆகும்.
# குசராத்திலுள்ள படிக்கட்டுக் கிணறுகளின் வரலாறு

## 10-12 ஆம் நூற்றாண்டு

, அகமதாபாது, 1866]]
கலைக் கட்டிடக்கலையின் ஒரு வடிவமாக படிக்கட்டுக் கிணறுகள் சோலாங்கியர் காலத்தில் தொடங்கப்பட்டது. மோதேராவிலுள்ள சூரியன் கோயிலுக்கு மேற்கே அமைந்துள்ள படிக்கட்டு கிணறு 11ஆம் நூற்றாண்டைச் சேர்ந்ததாக இருக்கலாம். அதே சமயம் தரையில் மேலே உள்ள மண்டபம் 10 ஆம் நூற்றாண்டைச் சேர்ந்தது. பதானில் அமைந்துள்ள இராணியின் கிணறு கி.பி 1050இல் கட்டப்பட்டது. 1050-இல் சோலாங்கி குல அரசை நிறுவியவரும், மன்னன் மூலராஜனின் மகனுமான முதலாம் பீமதேவனின் (1022–1063) நினைவாக, அவரின் மனைவியும் பட்டத்து ராணியுமான உதயமதியும், மகன் முதலாம் கர்ணதேவனும் இணைந்து இக்கிணற்றை நிர்மாணித்தனர். இந்தக் கிணறு 64 மீட்டர் நீளமும், 20 மீட்டர் அகலமும் 27 மீட்டர் ஆழமும் கொண்டது. இது ஏழு அடுக்குகளாகக் கட்டப்பட்டுள்ளது. கடைசிப் படிக்கட்டுக்குக் கீழே பல கி.மீ நீளமுள்ள சுரங்கப் பாதை சித்பூருக்குச் செல்கிறது. போர்க் காலங்களில் அரச குடும்பத்தினர் தப்பிச் செல்வதற்காக இச்சுரங்கப்பாதைக் கட்டப்பட்டிருக்கிறது. காலப் போக்கில் இந்த அழகிய கிணறு கற்களாலும் மணலாலும் மூடப்பட்டுவிட்டது. இதனால் காலப்போக்கில் இந்தக் கிணற்றை பற்றித் தெரியாமலே போய்விட்டது. 1960 ஆம் ஆண்டு தொல்லியல் துறையால் கண்டுபிடிக்கப்பட்டது.  
1980 இல் இப்படிக் கிணற்றை இந்தியத் தொல்லியல் ஆய்வகம் அகழ்வாய்வு செய்த போது நல்ல நிலையில் இருந்தது.  
தாவத்தில் உள்ள அங்கோல் மாதா படிக்கட்டுக் கிணறு, அகமதாபாத்தில் உள்ள மாதா பவானியின் படிக்கிணறு ஆகியவை 11 ஆம் நூற்றாண்டின் மூன்றாம் காலாண்டைச் சேர்ந்தவை.  
சோலாங்கிய ஆட்சியாளர் செயசிம்ம சித்தராசனின் தாயார் மாயாநல்லதேவி பல படிக்கிணறுகளைக் கட்டியதாகக் கூறப்படுகின்றன. விராம்கத்தில் உள்ள ஏரியும், நாடியாத்திலுள்ள ஒரு படிக்கட்டுக் கிணறும் அவர் கட்டினார். மாயாநல்லாதேவி, விராம்கம், தோல்கா ஆகிய இடங்களில் ஏரிகளைக் கட்டிய பெருமைக்குரியவர். சபர்கந்தா மாவட்டத்லுள்ள பலேஜ் கிராமத்தில் பொ.ச.1095இல் கட்டப்பட்ட மினல் படிக்கட்டுக் கிணறு அவருக்குச் சொந்தமானது. ராஜ்கோட் மாவட்டத்திலுள்ள வீர்பூரில் உள்ள நாடியாத்தில் உள்ள ஒரு படிக்கட்டுக் கிணறும், மினல்தேவி கிணறும் அவருக்குச் சான்றளிக்கப்பட்டவை. மேலும் சோலாங்கி கட்டமைப்புக்குக் நவீனமான பிணைப்பைக் கொண்டிருக்கிறது. நன்கு செதுக்கப்பட்ட வாயில்களுக்கு எதிரிலுள்ள ஐந்து குளங்களும் அவர் காலத்தில் கட்டப்பட்டவை. அகமதாபாதின் ஆசாபுரி படிக்கட்டுக் கிணறும், ஜின்ஜுவாடாவின் படிக்கட்டுக் கிணறும் 12ஆம் நூற்றாண்டைச் சேர்ந்தவை. சுரேந்திரநகர் மாவட்டத்திலுள்ள சோபாரியின் சௌமுகி படிக்கட்டுக் கிணறு, அருகிலுள்ள கோயில்களைப் போன்ற மதப் பிரமுகர்களை சித்தரிக்கிறது.  
வாத்வானில் உள்ள மாதா கிணறு கி.பி 1294 இல் (விக்ரம் நாட்காட்டி 1350) நாகர் பிராமணர் மாதா மற்றும் கேசவ் ஆகியோரால் கட்டப்பட்டது. இவர்கள் கடைசி வகேலா ஆட்சியாளர் கர்ணனின் அரசவையில் இருந்தனர். கபட்வஞ்சில் உள்ள பாட்ரிச் கோதா படிக்கட்டுக் கிணறு, மாதா மற்றும் விக்கியா படிக்கட்டுக் கிணறுகளுடன் உள்ள ஒற்றுமையின் காரணமாக 13ஆம் நூற்றாண்டைச் சேர்ந்ததாக இருக்கலாம். தாதா அரிர் படிக்கட்டுக் கிணறு 1499இல் குசராத்தின் சுல்தானான மகமூத் பெகடாவின் அந்தப்புரப் பெண்ணால் கட்டப்பட்டது. வணிகப் பாதையில் அமைந்த இப்படிகிணற்றின் அருகில் வணிகர்களின் குதிரைகள், ஒட்டகங்கள், கழுதைகள் மற்றும் பணியாட்கள் தங்கி நீரைப் பருகி ஓய்வெடுத்துச் செல்வர்.
# குசராத்திலுள்ள படிக்கட்டுக் கிணறுகளின் வரலாறு

## 16-18 ஆம் நூற்றாண்டு

தரங்கத்திராவில் உள்ள நாகபாவா படிக்கட்டுக் கிணறும் (கி.பி. 1525) மோர்பியில் உள்ள ஜீவா மேத்தா படிக்கட்டுக் கிணறும் ஒரே பாணியிலும் காலத்திலும் உள்ளன. ரோகோவின் படிக்கட்டுக் கிணறு (கி.பி. 1560) மன்னன் நானாஜியின் மனைவி சம்பா மற்றும் அவரது மகளால் கட்டப்பட்டது. பாலன்பூரிலும் ஜின்ஜுவாடாவிலும் மேலும் சில முக்கியமான படிக்கட்டுக் கிணறுகளும் உள்ளன.  
பல படிக்கட்டுக் கிணறுகள் எந்த அலங்காரமும் இல்லாமல் எளிமையான வடிவமைப்பில் உள்ளன. இது அவற்றின் காலத்தைக் கண்டறிவதை கடினமாக்குகிறது. ஆனால் அவை 16 அல்லது 17 ஆம் நூற்றாண்டைச் சேர்ந்ததாக இருக்கலாம். இத்தகைய படிக்கட்டுக் கிணறுகள் அம்பூர் மற்றும் இடாரிலும், அதே போல் கன்காவதியில் மாத்ரி படிக்கட்டுக் கிணறும் மொதெராவில் ஞானேஸ்வரி படிக்கட்டுக் கிணறும் உள்ளன. வடக்கு குசராத்தில் உள்ள மாண்ட்வாவின் படிக்கட்டுக் கிணறு மகேம்தாவத் போன்றது என்பதால் அந்தக் காலத்தைச் சேர்ந்ததாக இருக்கலாம். பதானில் உள்ள சிந்துவாய் மாதா படிக்கிணற்றில் கி.பி 1633ஆம் ஆண்டைச் சேர்ந்த கல்வெட்டு உள்ளது. மங்ரோலின் ரவ்லி படிக்கட்டுக் கிணறு 17ஆம் நூற்றாண்டைச் சேர்ந்தது. இடார் அருகே உள்ள லிம்போயில் உள்ள படிக்கட்டுக் கிணறு சோலாங்கிய பாணி அலங்காரத்தைக் கொண்டுள்ளது. மேலும், கி.பி 1629 தேதியிட்டது.  
அகமதாபாத்தில் உள்ள அமிர்தவர்சினி படிக்கிணறு 1723இல் கட்டி முடிக்கப்பட்டது. இது ஆங்கில எல் (L) வடிவில் உள்ளது.
# குசராத்திலுள்ள படிக்கட்டுக் கிணறுகளின் வரலாறு

## 19-20 ஆம் நூற்றாண்டு

பிரித்தானியர் ஆட்சியின் போது அதிகாரிகள் படிக்கட்டுக் கிணறுகளின் சுகாதாரம் விரும்பத்தக்கதை விட குறைவாக இருப்பதைக் கண்டறிந்தனர். மேலும் அவற்றின் நோக்கத்தை மாற்றுவதற்காக குழாய் மற்றும் நீரேற்று அமைப்புகளை நிறுவினர். அகமதாபாத்தின் இசான்பூரில் உள்ள ஜெதாபாயின் படிக்கட்டுக் கிணறு பாசனத்திற்காக 1860களில் கட்டி முடிக்கப்பட்டது. வான்கனேர் அரண்மனையின் படிக்கட்டு கிணறு 1930களில் அரச குடும்பத்தின் குளிர்ச்சியான இடமாக முன்னாள் ஆட்சியாளர்களால் கட்டப்பட்டது. இது வெள்ளை மணற்கற்களால் கட்டப்பட்டது. மேலும் அந்த வகையான கடைசி நினைவுச்சின்னமாகும்.  
நீரேற்று குழாய் அமைப்புகள் காரணமாக, படிக்கட்டுக் கிணறுகள் அவற்றின் முக்கியத்துவத்தை இழந்தன. மேலும் பொருளாதார செலவு காரணமாக, அவை அதன் பிறகு கட்டப்படவில்லை.
# ரே வின்ஸ்டோன்

**ரேமண்ட் ஆண்ட்ரூ வின்ஸ்டோன்** (பிறப்பு: 19 பெப்ரவரி 1957) என்பவர் இங்கிலாந்து நாட்டு நடிகர் ஆவார். இவர் மார்ட்டின் ஸ்கோர்செசி மற்றும் ஸ்டீவன் ஸ்பில்பேர்க் உட்பட பல முக்கிய இயக்குனர்களுடன் பணிபுரிந்து தனது சிறந்த நடிப்புத் திறம் மூலம் மிகவும் பிரபலமானவர்.  
இவர் 1976 ஆம் ஆண்டு முதல் லண்டன் பேவுல்ஃப் (2007), பவுல்வர்டு (2010), ஹியூகோ (2011), நோவா (2014), பாயிண்ட் பிரேக் (2015), பிளாக் விடோவ் (2021) போன்ற பல திரைப்படங்களில் வெவ்வேறு கதாபாத்திரைகளில் நடித்துள்ளார்.
# கொண்டை மீன்கொத்தி

**கொண்டை மீன்கொத்தி** (*Crested kingfisher*) (*மெகாசெரில் இலுகுப்ரிசு*) என்பது மிகப் பெரிய மீன்கொத்தி ஆகும். இது தெற்கு ஆசியாவின் சில பகுதிகளைப் பூர்வீகமாகக் கொண்டது. இது இந்தியத் துணைக்கண்டத்திலிருந்து கிழக்கு நோக்கி யப்பான் வரை காணப்படுகிறது. இது மற்ற மூன்று *மெகாசெரில்* சிற்றின குழுவினை உருவாக்குகிறது.
# கொண்டை மீன்கொத்தி

## வகைபாட்டியல்

1834ஆம் ஆண்டில் இடச்சு விலங்கியல் நிபுணர் கோயன்ராட் ஜேக்கப் தெம்மினிக்*, அல்சிடோ இலுகுப்ரிசு* என இருசொற் பெயரீட்டு அழைத்தார். ஆனால் தற்போதைய பேரினப் பெயரான *பெகாசிரில்* செருமனியினைச் சார்ந்த இயற்கையாளர் ஜோஹன் ஜேகப்பு காபுவால் 1848ஆம் ஆண்டில் வழங்கப்பட்டது.*மெகாசெரில்* என்பது பண்டைக் கிரேக்க *மெகாஸ்*, "பெரிய" என்ற பொருளுடன் தற்போதைய *செரில்* பேரினத்துடனும், *லுகுப்ரிசு* எனும் இலத்தீன் சொல்லானது "துக்ககரமானது" பொருளுடனும் கூடியது.  
இந்த சிற்றினத்தின் கீழ் நான்கு துணை சிற்றினங்கள் உள்ளன:  
- *மெ. இலு. கான்டினென்டலிசு* <small>(ஹார்டர்ட், 1900)</small> - இமயமலை, ஆப்கானித்தானிலிருந்து பூட்டான் வரை
- *மெ. இலு.* *கட்டுலேட்டா* <small>(இசுடெஜென்ஜர், 1892)</small> - வியட்நாம், சீனா மற்றும் வடகொரியா, பூட்டான்
- *மெ. இலு.* *பாலிடா* <small>(மோமியாமா, 1927)</small> - வடக்கு ஜப்பான் (ஹொக்கைடோ), தெற்கு கூரில் தீவுகள்
- *மெ. இலு.* *லுகுப்ரிசு* <small>(தெம்மின்க், 1834)</small> - மத்திய மற்றும் தெற்கு யப்பான் (ஒன்சூ, சிகொக்கு, கியூஷூ)
# கொண்டை மீன்கொத்தி

## விளக்கம்

கொண்டை மீன்கொத்தி 41 முதல் 43செ.மீ. நீள உடலுடன், கருப்பு மற்றும் வெள்ளை நிறத்துடன் கொண்டையுடன் கூடியது. இது சமமாக வால் இறக்கைகளையுடையது. புருவமின்றி புள்ளிகள் கொண்ட மார்பகத்தைக் கொண்டுள்ளது. சில நேரங்களில் ரூபசுடன் தவறாக இனம் காணப்படுகிறது.
மேற்கு சிக்கிமில் உள்ள தாராப் கிராமத்தில்]]
# கொண்டை மீன்கொத்தி

## வரம்பும் வாழிடமும்

, இமயமலைத் தொடர், உத்தரகண்ட், இந்தியா]]
இது இமயமலை, வட இந்தியாவில் இமயமலை அடிவாரம், வங்காளதேசம், வடக்கு இந்தோசீனா, தென்கிழக்காசியா மற்றும் யப்பானில் வசிக்கிறது. இந்த பறவை முக்கியமாக மலை ஆறுகள் மற்றும் மலைகளின் அடிவாரத்தில் உள்ள பெரிய ஆறுகளில் காணப்படுகிறது.
# கொண்டை மீன்கொத்தி

## நடத்தை

### இனப்பெருக்கம்

இது கூடுகளைக் காட்டில் செங்குத்து கரையில் துளை தோண்டி அமைக்கின்றது. இந்த கரையானது நீரோடை அல்லது பள்ளத்தாக்கில் இருக்கலாம் அல்லது நீர் நிலைகளிலிருந்து 1.5கிமீ (0.93மை) தொலைவில் இருக்கலாம். இந்த மீன்கொத்திகள் தங்கள் கால்கள் மற்றும் அலகுகளைப் பயன்படுத்திக் குழி தோண்டுகின்றன. இது 10–15செ. மீ. (3.9–5.9அங்குலம்) அகலம் மற்றும் 2–3மீ (6அடி 7அங்குலம்–9அடி 10அங்குலம்) நீளம் வரை இருக்கும். பெண் மீன்கொத்தி 4 முதல் 7 முட்டைகள் வரை இடுகின்றன. குஞ்சுகளுக்கு சுமார் 40 நாட்கள் வரை இரண்டு பெற்றோர்களாலும் உணவளிக்கப்படுகிறது.
# கொண்டை மீன்கொத்தி

## நிலை

வடகிழக்கு சீனாவில் இப்பறவையின் எண்ணிக்கையில் சரிவு வாழிட அழிப்பினால் ஏற்பட்டுள்ளது.
# பிர்சா கல்லூரி, குந்தி

**பிர்சா கல்லூரி, குந்தி** (*Birsa College, Khunti*)என்பது இந்தியாவின் சார்க்கண்டு மாநிலத்தில் உள்ள குந்தியில் அமைந்துள்ள ஒரு கல்லூரி ஆகும். இது ராஞ்சி பல்கலைக்கழக உறுப்புக் கல்லூரி ஆகும்.
# பிர்சா கல்லூரி, குந்தி

## வரலாறு

1961ஆம் ஆண்டு பரோபகாரிகளின் குழுவால் நிறுவப்பட்ட இக்கல்லூரிக்கு பிர்சா முண்டா பெயரிடப்பட்டது. பின்னர் இது 1977-ல் ராஞ்சி பல்கலைக்கழக உறுப்புக் கல்லூரியாக மாறியது.
# பிர்சா கல்லூரி, குந்தி

## வளாகம்

இந்த கல்லூரி பரப்பில் நிர்வாக கட்டிடம், கலைப் பாடக் கட்டிடம், அறிவியல் பாடக் கட்டிடம், பொதுவான அறை, நூலகம், ஆண்கள் விடுதி, பெண்கள் விடுதி மற்றும் விளையாட்டு வசதிகள், மட்டைப்பந்து, கால்பந்து, கைப்பந்து, துடுப்பாட்ட மைதானம் முதலிய வசதிகளுடன் அமைந்துள்ளது.